open-index/open-wikipedia-markdown huggingface dataset:
Scramble

**Scramble** er en spilleform i golf som brukes i enkelte turneringer. Scramble spilles vanligvis av fire spillere, men det kan også spilles med kun to spillere, tre spillere, eller to og to spillere mot hverandre. Reglene er slik at hver spiller slår ut på hvert hull. Deretter velger man det beste av utslagene og alle spillerne spiller videre fra det punktet hvor dette utslaget ligger. Man velger igjen det beste av disse andreslagene, og alle spillerne spiller videre derfra. Slik fortsetter man helt til ballen er i hullet. På denne måten er det vanlig å oppnå svært lav score, og dersom man spiller med handicap er det vanlig å avkorte dette med en brøk, for eksempel ½, ⅓ eller ¼.

## Se også
* Texas Scramble, som er en variant av denne spilleformen.

## Eksterne lenker
*Spilletyper og spilleformer (Norges Golfforbund, 2016)
Kimbrerkrigen

**Kimbrerkrigen** (113 – 101 f.Kr.) ble utkjempet mellom den romerske republikk og de migrerende urgermanske stammene kimbrerne og teutonerne. Krigen markerer den første konfrontasjonen mellom Roma og germanske stammer, der romerne led sine største tap siden den andre punerkrig, 100 år tidligere. For første gang siden Hannibals dager var romerne alvorlig truet. Trusselen var så alvorlig at det førte til at fundamentale reformer ble gjennomført i hæren (se Marius' militærreformer) og staten, reformer som bidro sterkt til republikkens fall og keiserrikets opprettelse.
Grafisk designer

**Grafisk designer**, eller **grafisk formgiver**, er en person som arbeider med grafisk design, det vil si den synlige utformingen av trykksaker, som bøker, aviser, tidsskrifter, annonser, skilt, plakater og emballasje, samt webdesign, TV-grafikk, firmaprofiler, logodesign og liknende. Den grafiske designeren arbeider særlig med skrift og den fysiske presentasjonen av tekst og bilder, men produserer vanligvis ikke selv innholdet og eventuelle illustrasjoner. Jobben krever likevel stor kreativitet og sikker formsans.

Grafiske designere kan være ansatt i byråer, redaksjoner og produksjonsavdelinger, men mange jobber også frilans i enkelmannsforetak eller ulike gruppefellesskap.

## Historikk

## Liknende yrkesgrupper
Art director, forkortet AD, er en yrkesbetegnese som er beslektet med grafisk designer. Ad-er arbeider med design, form, farge, innhold og uttrykk i reklame- og designbyråer, filmstudioer, forlag, trykkerier og andre bedrifter som produserer grafisk materiale. Tidligere ble ad-er i reklamebransjen ofte kalt reklametegner på norsk.

Det generelle begrepet designer brukes som en videre gruppebetegnelse på mange slags formgivere, alt fra motetegnere, møbelsnekkere og interiørarkitekter til industridesignere, 3D-designere og programvareutviklere. Betegnelsen grafiker brukes på norsk både om billedkunstnere som arbeider med grafikk, men også om personer med fagbrev i førtrykkfaget.

Typografer arbeider særlig i trykkerier og har tradisjonelt ikke hatt like kreative arbeidsoppgaver som grafiske designere.

## Se også
* Grafiske designere omtalt i norsk wikipedia

### Beslektede yrker
* Art director
* Illustratør
* Typograf

### Fagområder
* Grafisk design
* Visuell kommunikasjon
* Reproduksjonsteknikk

## Eksterne lenker
* Utdanning.no sin yrkesbeskrivelse av grafisk designer
Brakkvann

**Brakkvann** eller **brakkvatn** er en blanding av ferskvann og saltvann, og dannes hovedsakelig der hvor elver munner ut i havet. På grunn av dette vil saltinnholdet være lavere enn i vanlig havvann.

## Betydelige brakkvannsforekomster

**Brakkvannshav**
*Bottenvika og Østersjøen (saltinnhold omkring ⅓ av havene). Saltinnholdet er på det meste 1,5 % og ned til 0,3 % på det minste.
*Svartehavet (verdens største basseng av brakkvann)
*Det kaspiske hav (verdens største innsjø)

**Brakkvannssjøer**

*Lake Charles i Lake Charles, Louisiana, USA
*Chilkasjøen, i Odisha, India
*Maracaibosjøen, i Zulia, Venezuela
*Lake Monroe i Florida, USA
*Pangong Tso i Ladakh, Jammu og Kashmir, Pakistan
*Vansjøen

**Kystlaguner, sumper, og deltaer**
*Burgassjøene nær Bulgarias svartehavskyst
*The Fleet, en lagune i Dorset, England
*Kalivelisjøen, nær Pondichery, India
*Kerala Backwaters, en serie av laguner og innsjøer i Kerala, India
*Lagoslagunen, i Lagos, Nigeria
*Lake Pontchartrain, nord for New Orleans, Louisiana, USA
*Pulicatsjøen, nord for Chennai, India
*Rann of Kutch, på grensa mellom India og Pakistan
*Camargue, i Rhône-deltaet i Frankrike

**[[Estuar]]er**
*Amazonas, tømmer så mye ferskvann inn i Atlanterhavet at det reduserer saliniteten i vannet over flere hundre kilometer
*Chesapeake Bay, i Maryland, USA
*Delawarebukten, nedenfor elva Delaware i New Jersey og Delaware, USA
*Hampton Roads, Virginia, USA
*Nedre Hudson, i New York og New Jersey, USA
*Lingding Yang, Guangdong, Folkerepublikken Kina
*Port Royal Sound, i Beaufort County, Sør-Carolina, USA
*St. Lawrence-elva og Saguenayelva, nedstrøms fra henholdsvis Quebec og Saguenay
*San Franciscobukta og San Pablobukta, ved San Francisco i California, USA
*Themsenestuaret, i Sørøst-England

## Se også
* Sjøvann
* Salinitet

## Referanser
Fylkesvei 659

**Fylkesvei 659** (**Fv659**) går mellom Finnøya i Ålesund og Vatne i Haram. Fergestrekningen fra Brattvåg til Dryna i Molde er del av veien.

Før 1. januar 2010 var veien riksvei, etter at regionsreformen trådte i kraft har den status som fylkesvei.

I august 2022 ble Nordøyvegen åpnet. Dette prosjektet inkluderer Fjørtoftfjordtunnelen, Nogvafjordtunnelen, Haramsfjordtunnelen og Lepsøybrua, og ga fastlandsforbindelse for Nordøyane i Ålesund kommune.
Dette prosjektet erstattet fergene Skjeltene–Store Kalvøya og Brattvåg–Fjørtofta–Harøya. Strekningen mellom Stølen på Skuløya og Austnes på Haramsøya ble overført fra fylkesvei 5974. Per februar 2024 var også strekningen mellom Finnøya ferjekai og Fjørtoftfjordtunnelen overført fra fylkesvei 528.

## Kommuner og knutepunkter
###### 

## Eksterne lenker
* Kartverkets norgeskart
* Vegvesenets vegkart 
* Vegliste Møre og Romsdal
*
Båtmannspipe

**Båtmannspipe** er en fløyte, gjerne av sølv eller messing, som brukes til å gi signaler til mannskaper ombord i sjøgående fartøyer, særlig marinefartøyer.

*“En lille pibe af sølv eller messing, hvormed adskillige signaler gjøres i krigsskibene, for at formindske kommandoordene.  Den bruges hyppig til at hale efter ved i en ensformig tone at angive takten, hvorefter alle hale på en gang. Piben bruges endvidere til oppmerksomhetssignal.  Eksempel: Før der robes: Alle mann opp!  Skaffe overalt!   Bådsmændene, båtsmannsmaterne og kvartermestrene er forsynede med slige piber.”*

                                                     Dansk Marine-Ordbog, København 1839

*“Sifflet call; a sort of whistle, or pipe, of silver or brass, used by the boatswain and his mates to summon the sailors to their duty, and direct them in the different employments of the ship.  As the call can be found to various strains, each of them is appropriated to some exercise, such as hoisting, heaving, lowering, veering away, belaying, letting-go a tackle etc.  The act of winding this instrument is called piping, which is attentively observed by sailors.”*

                                   An Universial Dictionary of the Marine, London 1776

Første gang båtsmannspipen eller båtsmannsfløyten er omtalt i offisielle norske dokumenter er i kong Christian IV av Danmark-Norge’s krigsartikler av 8. mai 1625. I § 55 står det:

*“Hvo som forsover eller forsømmer Pibe-Signalerne (Siøfløjten) han skal første Gang straffes “til Masten”, anden Gang i Jern paa Vand og Brød, tredie og fjerde Gang med at springe fra Raaen og kølhales eller høigere.”*

Antagelig har båtsmannspipen (eller båtsmannsfløyten eller sjøfløyten) en eldre historie enn tilbake til 1625.  I et utkast til skipsartikler for den danske flåte datert 17. mai 1568 finnes følgende formulering:

*“Hvo som forsofver eller forsømmer Siøefløgten, hand straffis første Gang til Masten, anden Gang under Kiøllen, skier det tridie Gang eller tiere, da straffis hand der fore som vid bør”.*

Det hevdes at denne formuleringen også finnes i skibsartiklene som ble laget for admiral Herluf Trolle i 1565.
Bakketun Folkehøgskole

**Bakketun Folkehøgskole** er en kristen  folkehøgskole i Verdal i Nord-Trøndelag, som ble etablert i 1915. Skolen tar årlig imot vel 100 elever. Skolen eies av Stiftelsen Bakketun folkehøgskole, som er tilknyttet Normisjon.

Hovedbygningen, som ble bygget 1914–1915 etter tegninger av arkitekt Claus Hjelte, er fredet. Taket er i seteristil.

## Eksterne lenker
* 
* 
*
Bjerkely folkehøyskole

**Bjerkely Folkehøyskole** er en folkehøgskole på Arneberg i Åsnes i Innlandet nær tettstedet Flisa. Bjerkely ble etablert i 1918. Skolen er en selvstendig stiftelse tilknyttet Normisjon, i tillegg er den knyttet til Informasjonskontor for kristen folkehøgskole.
__TOC__

## Linjefag

* Cosplay & Foto
* Dungeons & Dragons (ny linje 2023)
* E-sport
* Jakt & Fiske (ny linje 2023)
* Kreativ Livslære
* Spillutvikling
* Tegneserie & Manga 1 & 2

## Om Bjerkely
Skolen har 85 elevplasser, med nedre aldersgrense 18 år. Yngre elever kan tas opp på enkelte linjer etter særskilt vurdering. Gjennomsnittsalderen er ca. 19,5 år. 

### Internatene
Bjerkely folkehøyskole har fire internatbygninger med til sammen 66 rom. Hvert rom er på ca. 14 kvadratmeter. Internatene er rett ved siden av hovedbygget, som rommer spisesal, stue, administrasjon, gymsal og undervisningsrom. Internatene, hovedbygget og et undervisningsbygg ligger fint til rundt en stor plen.

### Fasiliterer
Skolen har film- og fotostudio, lydstudio, bandrom,  en stor gymsal med scene, gressbane for ballaktiviteter, streamingrom som brukes til D&D, verksted og  diverse andre aktivitetstilbud.

## Eksterne lenker
* 
*
Folkehøgskolen Sørlandet

**Folkehøgskolen Sørlandet** er en kristen folkehøgskole i Birkeland i Birkenes kommune i Agder. Skolen tar årlig imot vel 130 elever. Skolen eies av Normisjon, Indremisjonsforbundet og Norges KFUK-KFUM.

Folkehøgskolen Sørlandet ble startet opp under navnet *Sørlandets Kristelige Ungdomsskole* i 1912 av fire misjonsorganisasjoner, Indremisjonskretsene for Landsindremisjonen og Vestlandske indremisjonsforbund, Agder krets av Norges kristelige ungdomsforbund og Sørlandets kristelige ungdomsforening. I 1970 skiftet skolen navn til *Birkeland Folkehøgskole* og fra 2010 heter skolen *Folkehøgskolen Sørlandet*.

## Historie
Interessen for å få til en kristelig ungdomsskole på Sørlandet hadde begynt å gjøre seg gjeldende straks etter 1900. Den kristne ungdomsskoletanken ble drøfta i misjonskretser både i Aust- og Vest-Agder i tida framover. Høsten 1910 var planene om en slik skole i Vest-Agder kommet så langt at det ble innkalt til et møte i Kristiansand. På dette møtet skulle det tas stilling til spørsmålet om å starte en ungdomsskole i den gamle skrivergården i Oddernes. Det mislyktes. Etter det møtet begynte misjonsforeningene i begge Agder-fylka å samarbeide om å reise en kristelig ungdomsskole for hele Sørlandet. Det resulterte i at ei forberedende nemnd med medlemmer fra Aust- og Vest-Agder ble valgt til å komme med grunnregler for skolen. På en ekstraordinær generalforsamling i Arendal 24. januar 1912 ble grunnreglene enstemmig vedtatt.

Etter en del debatt ble det vedtatt at skolen skulle ligge på Birkeland i Birkenes kommune, Aust-Agder fylke. Skolen tok til i leide lokaler 1. oktober 1912 med 52 elever. Bernt Nordset fra Klæbu i Trøndelag var skolens første rektor (1912–1915). Han la grunnlaget for undervisningsforma og samfunnslivet på Birkeland Folkehøgskole. I hans tid ble det første skolebygget, Fridheim, bygd. En av ildsjelene bak oppstarten av skolen var Terje Anderssøn Mørland, som også ble ansvarlig for oppføringen av det første skolebygget. Mørland satt også i styret for skolen i en år-rekke.

## Referanser


## Eksterne lenker
*
Dora Riparia

**Dora Riparia** er en elv i provinsen Torino i Piemonte nordvest i Italia. Den er 125 km lang. 

Kildene er nær Col de Montgenèvre i Frankrike. Der har den navnet Piccola Dora. Nær Cesana møter den Ripa, og elven heter fra da av Dora Riparia.

Ved Oulx lenger nede i dalen får den sitt største tilsig i den øvre delen fra Dora di Bardonecchia. Før Susa får den tilsig av Galambra og Cenischia. Etter Susa er det bare mindre tilsig, fra venstre: Gravio ved Condove, Sessi ved Caprie, og Messa ved Almese, fra høyre: Scaglione ved Meana og Gravio ved Villarfocchiardo. Dora Riparia renner gjennom dalen Val di Susa til den renner ut i Po. 

Byen Torino ble grunnlagt der Dora Riparia møter Po.

I lange tider ble vannkraften fra Dora Riparia utnyttet. Det lå vannmøller og vannhjul ved kanaler som ble laget alt i middelalderen.
Agder folkehøgskole

**Agder Folkehøgskole** er en frilynt folkehøgskole i Kristiansand, 17 km vest for sentrum. Skolen eies av Agder Høgskolelag og ligger ved skjærgården. Slagord: Love What You Do! - Do what you love! 

Skolen ligger i Søgne, innenfor Ny-Hellesund. Agder Folkehøgskole har ca. 120 elevplasser, og man kan velge om man vil bo i enkelt- eller dobbelthybel. Elevene bor på skolens internat. Hovedinternatet er delt opp i 6 deler fordelt på 3 etasjer. I tillegg bor noen elever i leiligheter og på skolens kurssenter, populært kalt hotellet. 

## Eierskap
Folkehøgskolen eies av Agder høgskolelag, som består av Venneforeningen til Agder folkehøgskole, Kristiansand kommune og Agder fylke.

## Linjefag
I skoleåret 2025/2026 har folkehøgskolen følgende linjer:
* Checkpoint Charlie - en reise i europeisk historie
* Biologi og naturglede
*Film- og videoproduksjon
* Friluftsliv og foto
* Global utvikling
* Kunst - kultur
* Norwegian Language and Culture
* Reiseliv NaturAktiv
* Reiseliv og utvikling

## Referanser


## Eksterne lenker
* Agder Folkehøgskole
Ålesund folkehøgskole

**Ålesund folkehøgskole** er en kristen folkehøgskole i Ålesund i Møre og Romsdal. Skolen har siden 2003 arbeidet med å utvikle konseptet "reiseskolen". Sentralt i dette konseptet er reisemålslinjer knyttet til kulturmøter og menneskemøter. Det er et mål for skolen at elevene opplever en personlig reise og en sosial reise, i tillegg til reiser i nærmiljø og ut i verden. Elevene velger reisemålslinjer og valgfag, og det undervises i fellesfag som er vanlige i folkehøgskolene. Skolen tar årlig imot omkring 110 elever. Skolen eies av Sunnmøre Indremisjon. Folkehøgskoleåret varer fra midten av august til midten av mai, og om sommeren drives Borg sommerhotell i lokalene. 
 
## Historie
Skolen ble grunnlagt i 1914 som Møre ungdomsskole i det som i dag er Ålesund kulturskole sine lokaler ved Nørvasundet i Ålesund. Skolen ble flyttet til Hatleholen i 1971 og tok da navnet Borgund Folkehøgskole etter tidligere Borgund kommune. I 2014 ble det feiret 100-års jubileum i lokalene på Hatleholen. Høsten 2017 startet Borgund folkehøgskole å bruke Ålesund folkehøgskole som navn på skolen i markedsføring. Det juridiske navneskiftet til Ålesund folkehøgskole ble gjort i vedtektsendring juni 2018. 

## Linjer og valgfag
Skolen har ni ulike reisemålslinjer og to faglinjer som knyttes opp mot en av reisemålslinjene.

### Reisemålslinjer
Skoleåret 2023/2024 tilbyr skolen følgende linjer:
*Australia Roadtrip
*Europa Backpack
*New Zealand Friluftsliv
*Australia Multisport
*Canada Backcountry
*Reise Bo og Fritid (For elever med behov for ekstra tilrettelegging)
*KRIK Idrett Kambodsja
*Afrika Mangfold
*Sør-Amerika Xplore

### Faglinjer
*Dykking
*Glass & Porselen

### Valgfag
Skolen har tre valgfagsperioder gjennom året; hver valgfagsperiode varer seks uker. Elevene kan da velge mellom rundt femti ulike valgfag innenfor hovedtemaene friluftsliv, foto og media, musikk, idrett, samfunn og tro, mat og hjem, idrett, og kunst og håndverk. 
## Bildegalleri

Fil:Ålesund folkehøgskole - Hatleholen - Blindheim.jpg|Ålesund folkehøgskole, ved Blindheim bydel i Ålesund, Sukkertoppen og Godøya i det fjerne.


## Referanser


## Eksterne lenker
* 
* 
*  Borgund Folkehøgskoles gamle nettsider (via Wayback Machine)
*  Om Ålesund Folkehøgskole på nettstedet Folkehogskole.no
Kirkerud

**Kirkerud** i Bærum er en del av den dalsiden som ligger nord for Tanum kirke og skråner ned mot Sandvikselva. 

Området har tilknytning til gården Kirkerud (gnr 46 bnr 2) som ligger nær ved Tanum kirke. Navnet er sammensatt av *kirke* og det gammelnorske *rud*, som betyr rydning.  Det er en del av Vøyenenga postområde.

Områdets hovedsenter er i dag Kirkerudbakken, et skianlegg med tre skitrekk, fem bakker, varmestue med servering og klubbhuset til Bærums Skiklub. Nedenfor skibakken ligger en bensinstasjon og 200 meter mot nord et handelssenter med postkontor (post i butikk), minibank, baker, matvarebutikker, diverse andre forretninger og matservering, lege og tannlege. 

Vøyenenga skole for 8. - 10. trinn ble åpnet i 2009, på jordet til tidligere Borkenholm husmannsplass. Mot nordvest ligger Skui, i nord Rykkinn, i nordøst Kolsås og i sørvest Haug/Kirkerud og Emma Hjort.

## Kulturminner
*Haugskleiva er en gammel vei, brukt somkirkevei, på østsiden av skibakken, mellom dalbunnen og platået. 

## Referanser
Buskerud Folkehøgskole

**Buskerud Folkehøgskole** "Heimtun" er en frilynt folkehøgskole på Fiskum (Øvre Eiker kommune) i Buskerud.

Skolen ble opprettet i 1909 og det ble oppført en stor trebygning i 1913. Bygningen ble avløst av nåværende bygningen på slutten av 1960-tallet.

Skolen profilerer seg som en "Arena for kunst og kultur" og har 98 elevplasser. Skolens eies av Foreningen Buskerud Folkehøgskole, og rektor er Mariann Aaland.

## Linjefag
*Romskip
*Rock & Metal
*E-sport
* Creative Gaming
* Tegneserier & Illustrasjon
*Forfatter
*Cosplay Unleashed

## Eksterne lenker
* Buskerud Folkehøgskole
* Buskerud Folkehøgskole på Folkehogskole.no
*
Elverum folkehøgskole

**Elverum folkehøgskole** er en frilynt folkehøgskole i Elverum i Innlandet, som ble etablert i 1928. Skolen har 130 elevplasser. 

Skolen eies av Peer Væringsaasens Nationalfond, og ligger i gangavstand til Elverum sentrum. 

Skolen har 11 linjer og rundt 30 valgfag. 

Linjetilbud skoleåret 2026/2027 er: 

*Afrika – Bistand/Kultur
*Backpacker/Ekstremsport
*Beredskap
*Foto/Opplevelser
*Keramikk/Maling/Opplevelser
*Kunst/Opplevelser
*Musikk – Band/Vokal
*Norwegian – Culture/Adventure
*Snowboard/Freeski
*Styrkeløft/Vektløft/Crossfit/Hyrox
*2. års-linje

På skoleområdet er det railpark for snowboard/ski, fotballbane, sandvolleyballbane, disc golf, store grøntarealer og nærhet til badeplasser og fiskemuligheter ved Sagtjernet og Glomma. Skoleanlegget er bygget i tradisjonell Østerdalsstil.  

I sommerhalvåret arrangeres ulike festivaler, kurs og arrangementer på skolen. Musikkfestivalen Elvebris samler tusenvis av mennesker og noen av Europas beste artister hvert år. Ungdomssymfonikerne har fast tilhold på skolen under Festspillene i Elverum.  
Skolen er kjent for Stortingets, Kongens og regjeringens opphold 9. april 1940. Her ble Elverumsfullmakten utformet, og Kong Haakon VII sa nei til å samarbeide med de tyske invasjonsstyrkene, samt nei til å innsette Vidkun Quisling som statsminister. På skolen er det tre ulike krigsminnesmerker og en informasjonstavle om hendingene i Elverum i april 1940.

## Eksterne lenker
* 
*
Wighard av Canterbury

**Wighard** (død 664 eller 666) var en katolsk prest i England i det 7. århundre. 

Han ble i 664 (ifølge noen kilder 666) utnevnt til erkebiskop av Canterbury av Oswiu av Northumbria og Ecgberht av Kent. Wighard var den andre sakseren som ble utnevnt til dette embetet. Han reiste til Roma for å få utnevnelsen bekreftet av pave Vitalian, men døde av byllepest før dette kunne skje.
Adrian av Canterbury

**Adrian** (antagelig død 9. januar 710 i Egypt) var en utvalgt erkebiskop av Canterbury som avslo embedet og ikke tiltrådte. 

## Liv og virke
### Bakgrunn
Hadrian (Adrian) ble født en gang i den første halvdel av 600-tallet ca. 750 kilometer vestenfor Nilen i det som den gang var i det greskspråklige bysantinske rike. I en alder av omkring ti år måtte han flykte fra de invaderende arabere til Napoli. 

Senere begynte han et munkeliv i et kloster på øya Nisida. Der lærte han seg latin og fikk teologisk, pastoral og liturgisk utdannelse. Etter få år ble han utnevnt til klosterets abbed.

### Hos keiser og pave
På denne tid ble han kjent med keiser Konstans II av østromerriket. I 663 kom Konstans til Napoli mens hans militære styrker forsøkte å gjenerobre hele den italienske halvøy. Keiser Konstans gjorde flere ganger bruk av Adrian som sin sendemann. Da Konstans en gang besøkte Roma presenerte han abbed Adrian for den daværende pave, Vitalian. Paven ble åpenbart begeistret og tok ham til sin rådgiver. 

### Erkebispestolen i Canterbury
Tre år etter tilbød paven ham å sende ham til England som erkebiskop av Canterbury. Hadrian avslo imidlertid tilbudet og viste til munken Andreas, som bodde i et nabokloster. Men også Andreas takket nei; han mente at hjan var alt for gammel til å påta seg noe slikt. Da pave Vitalian så på nytt henvendte seg til Hadrian med tilbudet, viste Hadrian til Theodor av Tarsus som en egnet kandidat. Theodor gikk til slutt med på dette, men på betingelse at Hadrian ledsaget ham og ble hans rådgiver i Canterbury.

Hadrian og Theodor brøt ikke opp samtidig på sine reiser til England. Theodor kunne reise allerede i 669 med skip til England. Hadrian ble imidlertid heftet av den frankiske husmester Ebroin; han holdt ham tilbake i den tro at Hadrian hadde et politisk oppdrag som ikke var frankerne tilpass. Hadrian ankom således ikke Canterbury før i 670.

Hadrian ble ved sin ankomst i 670 gjort til abbed for benediktinerklosteret St. Peter og Paul's i Canterbury.

Han døde den 9. januar 710.

## Referanser


## Litteratur
*Long, George. *The Biographical Dictionary of the Society for the Diffusion of Useful Knowledge*. London: Longman, Brown, Green & Longmans, 1842-1844. 4 vols.
*Attwater, Donald and Catherine Rachel John. *The Penguin Dictionary of Saints*. 3rd edition. New York: Penguin Books, 1993. ISBN 0-14-051312-4.
Peer Væringsaasens Nationalfond

**Peer Væringsaasens Nationalfond** ble opprettet av skogeier og mesén Helge Væringsaasen (1836—1917) fra Elverum i 1917, til minne om den avdøde sønnen Peer (1880–1891). Fondet støtter sosiale og nasjonale formål. Fondet eier blant annet Elverum folkehøgskule, som ble opprettet mye på Væringsaasens initiativ. Væringsaasen tilhørte Venstre-bevegelsen på slutten av 1800-tallet, og blant annet var elev ved det første kullet på Sagatun Folkehøyskole.
Johannes Døperens katedral (Torino)

**Johannes Døperens katedral i Torino** er det eneste eksempel på kirkebygg fra renessansen i Torino. Katedralen er viet til Døperen Johannes som er byens vernehelgen. Den nåværende bygningen er bygget mellom 1491 og 1498.

Kirken har et kapell hvor Likkledet i Torino er oppbevart.

## Referanser


## Eksterne lenker
*
Torunn Janbu

**Torunn Janbu** (født 1954) er overlege dr. med. og spesialist i generell kirurgi og ortopedisk kirurgi. I perioden 2005–2011 var hun den 40. president i Den norske legeforening som første kvinne. Tidligere har hun vært formann for Oslo legeforening og visepresident i Den norske legeforening.

## Utdannelse

Janbu tok den medisinske embedseksamen ved Universitetet i Oslo i 1979. I 1990 tok hun den medisinske doktorgrad ved samme universitet med avhandlingen *Doppler ultrasound studies on the uteroplacental circulation in pregnancy and labour*. Janbu ble i 1999 godkjent som spesialist i generell kirurgi, og i 2005 ble hun også spesialist i ortopedisk kirurgi.

## Arbeid

Hun arbeidet som assistentlege ved Diakonhjemmets diakonale sykehus, Aker universitetssykehus og Lovisenberg sykehus fra 1990 til 2001, da hun ble overlege ved Ortopedisk avdeling på Rikshospitalet.

## Tillitsverv

Fra 1996 til 2000 var Janbu hovedtillitsvalgt for Yngre legers forening ved Aker universitetssykehus, og senere ble hun leder av Den norske legeforenings likestillingsutvalg, leder av Oslo legeforening og medlem av legeforeningens landsstyre. Fra 2003 har hun vært medlem av legeforeningens sentralstyre, og fra 2004 til hun ble valgt til president var hun visepresident. Janbu ble 21.5. 2010 valgt til leder av Verdens legeforenings (WMA) medisinske etikkomite (Medical Ethics Committee).

## Familie og privatliv

Hun bor i Bærum, og er gift med legen Kjell Maartmann-Moe. Janbu har tvillingene Ida Haukeland Janbu og Håvard Haukeland Janbu. Hun danset ballett som ung.

## Eksterne lenker
* Portrett i Dagbladets ''Magasinet''
* Om Torunn Janbu på nettsidene til Den norske legeforening
* Artikkel i Tidsskriftet i forbindelse med presidentvalgkampen
Egilsay

**Egilsay** (norrønt: *Egilsey*; skotsk: *Egilsey*) er en øy i den skotske øygruppen Orknøyene og ligger øst for Rousay. Øya er stort sett jordbruksland og er kjent for sine kornøkre og for stedet hvor jarl Magnus ble gjort til martyr og siden helgenforklart.

## Den hellige Magnus
Egilsay er også kjent for Sankt Magnus-kirken, som i dag er en ruin, dedikert eller gjenviet til den hellige Magnus Erlendsson, som ble drept på øya i 1117 av et økseslag i hodet. I hundrevis av år ble historien om sankt Magnus, en del av *[[Orknøyingenes saga]]*, betraktet som bare en legende inntil det ble funnet en hodeskalle med en stor sprekk i, som den var truffet av en øks, i veggene til St. Magnuskatedralen i Kirkwall.

En kenotaf markerer stedet der han ble drept. Øya er også vert for en del av «St Magnus Way», en 55 mil lang rute over Orknøyene, som følger reisen med ulike stoppesteder mellom Egilsey og Kirkwall som Magnus’ legeme tok etter drapet. 

## Landbruksfolk
Egilsay betraktes ofte som samlet med øyene Rousay, og Wyre, har de hver for seg sitt eget særpreg og sjarm. Rousay, som er den største, består av hektar med myr, bratte åser og klipper, mens både Egilsay og Wyre har et mer tradisjonelt landskap for Orknøyene med grønne felt og fruktbart jordbruksland. Det er fergeforbindelse med Tingwall på Mainland, via Wyre eller Rousay. 

I henhold til folketelling av 2011 har øya en befolkning på 26 innbyggere, noe som er nedgang på nesten en tredjedel siden 2001 da øya hadde 37 innbyggere. I løpet av samme periode vokste den skotske øybefolkningen som helhet med 4 % til 103 702.

## Referanser


## Eksterne lenker

* Informasjon om Egilsay
* Artikkel om Egilsay med bilde av kirkeruinen, *Orknet*
Fly med elektronisk styring

**Fly med elektronisk styring**, bedre kjent ved det engelske navnet ***fly-by-wire*** (bokstavelig: «flystyring via elektrisk ledning»), er en metode for styring av fly hvor flyets operatørpanel (flyratt eller stikke og pedaler) ikke virker direkte via mekanisk kobling på styreflatene, men istedet aktueres ved hjelp av aktuatorer styrt med strøm via elektriske ledninger.

## Historie
Denne styremetoden ble først tatt i bruk i F-16 jagerflyet som først fløy i 1974, men brukes nå også i nyere passasjerfly som Airbus A380 (2005) og Boeing 777 (1994).

Tilsvarende metode brukes i større skip, hvor ror og stabilisatorer betjenes på samme måte.

*Fly-by-wire*-teknologien er også tatt i bruk i konseptbiler, da med den engelske betegnelsen ''drive-by-wire''.

## Sammenligning med mekanisk styring
Et flys styreflater (høyderor, sideror, balanseror og flaps) kan styres, enten mekanisk eller elektronisk. Den mekaniske varianten kan i sin tur deles opp i to deler, med hjelp av hydraulikk eller med wire (vaier, altså mekanisk styring med ståltau; ikke til forveksling med stømledninger som det henvises til i «*fly-by-wire*»).

*Fly-by-wire* betyr at piloten ikke har noen direkte fysisk kontakt med flyets styreflater. I stedet sender styrespaken i førerkabinen (*cockpit*) elektriske signaler via en datamaskin som i sin tur sender signaler til en server som enten justerer styreflatene direkte eller som styrer et hydraulikksystem som justerer disse. Det siste er det vanligste.

## Pilothjelp
Fly med elektronisk styring gir en rekke muligheter for å programmere inn funksjoner som kan hjelpe piloten og øke sikkerheten.

Antisteil er et eksempel på en slik anordning, og er laget for å hindre at et fly steiler, for eksempel ved at stikken styres automatisk forover slik at flynesen peker nedover basert på et inngangssignal fra en steile-varslingssystem, eller ved hjelp av andre fly-by-wire-mekanismer. Anti-stall-systemer brukes på de fleste moderne store sivile og militære jetfly.

## Se også
* Flyratt, senterstikke og sidestikke, tre alternative styreanordninger for høyde- og balanseror
* Gasspak
* Rorpedal
* Hendene på gass og stikke (HOTAS)

## Referanser


### Bibliografi
* Cary R. Spitzer, Ed., *The Avionics Handbook*, CRC Press, ISBN 0-8493-8348-X

## Eksterne lenker
* Airbus A380 cockpit
Pektin

**Pektin** er en type karbohydrat, polysakkarider, i celleveggene hos planter med evne til å tiltrekke seg og holde på vann. Sammen med andre stoffer inngår det som en viktig bestanddel i planters styrkevev kollenkym.

Pektin er bygget opp av enkeltdeler med galakturonsyre og rhamnose.

I umoden frukt og bær er det et høyt innhold av pektin som i løpet av modningsprosessen brytes ned til mindre bestandeler på grunn av ensymet pektinase. Pektinet i frukt har evne til å holde på mye vann slik at det dannes geleaktig struktur. Derfor benyttes det som fortykningsmiddel, hovedbestanddelen i syltepulver. Som tilsetningsstoff har det fått E-nummer 440.

## Referanser
SMS «Blücher» (1908)

**SMS «Blücher**» var et skip i den keiserlige tyske marinen. Det ble bygget under flåtekappløpet mellom Storbritannia og Tyskland i årene før første verdenskrig. Skipet var oppkalt etter Gebhard Leberecht von Blücher, den prøyssiske generalfeltmarskalken.

Det ble snart klart at en oppgradert tung krysser som «Blücher» ikke var sterk nok til å kunne matche den nye britiske klassen med slagkryssere, og den tyske marinen begynte derfor heller å bygge SMS «Von der Tann», som var en «ekte dreadnought» slagkrysser.

Ved utbruddet av første verdenskrig var «Blücher» stasjonert i Østersjøen. Det ble snart overført til Nordsjøen, der det deltok i artilleriraid mot britiske kystbaser. Skipet ble skadet under ett av disse raidene, men greide å returnere til havn uten hjelp.

Den 24. januar 1915 var «Blücher» en del av den tyske skvadronen til admiral Franz Ritter von Hipper som ble overrasket av fem britiske slagkryssere i Nordsjøen, deriblant HMS «Lion». I slaget ved Doggerbank i 1915 ble «Blücher», under kommando av kaptein Erdman senket av britene, da det både var langsommere, lettere bestykket og dårligere pansret enn de øvrige skipene. Hipper måtte oppgi det sterkt skadede skipet for å komme seg unna.

## Eksterne lenker
*
Reklameflyvning

**Reklameflyvning** er spredning av reklame eller markedsføring ved hjelp av luftfartøyer.

Reklameflyvning gjøres vanligvis med et mindre fly som i lav høyde sleper et banner med firmanavn eller slagord etter seg. Det kan også gjøres ved å spre løpesedler eller annet reklamemateriell som  kastes ut.

Varmluftballonger med påmalte  firmanavn eller logo brukes også til reklameflyvning. Varmluftballonger kan også være utformet som et produkt, f.eks. en banan. Reklameflyvning krever avtale med flykontroll og tillatelse fra politiet.

Ved større idrettsarrangementer brukes også ballonger fylt med helium som er festet til bakken på samme måte som varmluftballonger.
Autopilot

**Autopilot** er et hjelpemiddelsystem som brukes i skip, fly og biler. Det er forbundet med instrumentene slik at det i fly kan avlese bl.a. høyde og retning, og med hjelp av flyets ror (for eksempel ved hjelp av hydraulikk), styre flyet. 

* Krengekontroll (wing leveller) er den enkleste autopiloten i enkelte småfly som i rolig luft gjør det mulig å fly uten å holde i stikka hele tiden.
* Høyde: Autopiloten kan innstilles til å holde en gitt flyhøyde, og hvis flyet ikke holder høyden, justere tilsvarende.
* Retning: Autopiloten kan settes til å følge en bestemt kompassretning ved hjelp av flyets retningsgyro, et radiosignal fra et VOR eller NDB/ Non directional beacon -radiofyr, GPS-signaler, instrumentlandingssystemet ved en landingsbane eller en planlagt rute programmert inn i et *Flight Management System* (FMS).
* Hastighet: I større fly er autopiloten også forbundet med motorene, slik at den kan settes til å holde den valgte hastighet og høyde bestemt av piloter eller FMS (*Auto Throttle*).

Autopilotens viktigste inndata er :

Gyroer for å avlese flyets *attitude* (stilling i lufta) og kompassretning, og akselerometer for å måle akselerasjonen i alle tre retninger (opp, ned, og sidelengs). 

Autopiloten mottar også data fra flere av flyets systemer for å tilpasse seg de forskjellige situasjoner eller konfigurasjoner flyet befinner seg i. Dette kan være *take off*, landing/*approach* eller *cruise*.  

I nyere fly er autopiloten også i stand til å lande flyet automatisk, et eksempel på dette er Boeing 737.

I en akuttsituasjon da piloten ønsker å ta kontroll over flyet manuelt, kan det gi betydelige problemer om autopiloten ikke slås av først.

Autopilot for skip fungerer på lignende vis, ved at kursen settes iflg. kompasset, mens styreautomatikken vil tilstrebe å holde retningen. Der er lagt inn et visst slingringsmonn, for at kurskorreksjonene på grunn av bølgeslag ikke skal bli for effektive og vare for lenge, slik at skipet blir gående i sikksakk i stedet for i den gitte retningen.
Aki Mykkänen

**Aki Mykkänen** (født 1972) er en finsk ishockeytrener som var hovedtrener for Furuset Ishockey i Oslo fra 2003 til 2007. I 2006 tok han klubben til eliteserien.

Mykkänen spilte for laget Lätkä-77 i finske III og II-divisioona, før han begynte sin trenergjerning som spillende trener for det islandske laget Skautafélag Akureyrar. Etter et kort opphold tilbake i Lätkä-77 som spiller, fortsatte han karrieren i klubbene Kongsvinger, UJK, LaJy, EjL og Kotkanpoja før han la opp.

I 1999 flyttet han til Norge og trente juniorlagene til Lørenskog og Furuset. Etter to år i Finland kom han tilbake til Furuset i 2003 og tok over som hovedtrener for A-laget etter Jørgen Salsten midt i sesongen. Han tok Furuset tilbake til eliteseriespill, men avsluttet samarbeidet med Furuset etter dette. Han ble direktør for trenerutvikling for den finske klubben VG-62 fra 2010 til 2014. I 2016 hadde han engasjement på trenersiden for Stjernen Hockey, før han tok over Kinas U18-landslag.

## Referanser


## Eksterne lenker
*
The Best of Dire Straits & Mark Knopfler: Private Investigations

***The Best of Dire Straits & Mark Knopfler: Private Investigations*** er et samlealbum som Dire Straits ga ut den 7. november i 2005. Det ble gitt ut både som enkelt-CD og som dobbel-CD og består av de beste sangene til Dire Straits og Mark Knopfler.

«Private Investigations» er også et spor på albumet *[[Love over Gold]]*, som Dire Straits ga ut i 1982.

## Sporliste
### Enkelt-CD
# «Sultans of Swing» – 5:48  Dire Straits: *[[Dire Straits (album)|Dire Straits]]* (1978)
# «Love over Gold» – 6:18, Dire Straits: *[[Love over Gold]]* (1982)
# «Romeo and Juliet» – 6:00, Dire Straits: *[[Making Movies]]* (1980)
# «Tunnel of Love» – 8:10, Dire Straits: *Making Movies* (1980)
# «Private Investigations» – 5:59, Dire Straits: *Love over Gold* (1982)
# «Money for Nothing» – 4:07, Dire Straits: *[[Brothers in Arms]]* (1985)
# «Brothers in Arms» – 6:57, Dire Straits: *Brothers in Arms* (1985)
# «Walk of Life» – 4:08, Dire Straits: *Brothers in Arms* (1985)
# «On Every Street» – 5:03, Dire Straits: *[[On Every Street]]* (1991)
# «Going Home: Theme from *Local Hero*» – 5:00, Mark Knopfler: *Local Hero* (1983)
# «Why Aye Man» – 4:09, Mark Knopfler: *[[The Ragpicker's Dream]]* (2002)
# «Boom, Like That» – 5:49, Mark Knopfler: *[[Shangri-La (album)|Shangri-La]]* (2004)
# «What It Is» – 4:56, 	Mark Knopfler: *[[Sailing to Philadelphia]]* (2000)
# «All the Roadrunning» – 4:49, Mark Knopfler: *[[All the Roadrunning]]* (2006)

### Dobbel-CD
**CD 1**
# «Telegraph Road» – 14:20, Dire Straits: *Love over Gold* (1982)
# «Sultans of Swing» – 5:50, Dire Straits: *Dire Straits* (1978)
# «Love over Gold» – 6:16, Dire Straits: *Love over Gold* (1982)
# «Romeo and Juliet» – 6:00, Dire Straits: *Making Movies* (1980)
# «Tunnel of Love» – 8:10, Dire Straits: *Making Movies* (1980)
# «Private Investigations» – 5:58, Dire Straits: *Love over Gold* (1982)
# «So Far Away» – 5:05, Dire Straits: *Brothers in Arms* (1985)
# «Money for Nothing» – 8:25, Dire Straits: *Brothers in Arms* (1985)
# «Brothers in Arms» – 6:57, Dire Straits: *Brothers in Arms* (1985)
# «Walk of Life» – 4:07, Dire Straits: *Brothers in Arms* (1985)
# «Your Latest Trick» – 6:29, Dire Straits: *Brothers in Arms* (1985)
**CD 2**
# «Calling Elvis» – 6:25, Dire Straits: *On Every Street* (1991)
# «On Every Street» – 5:02, Dire Straits: *On Every Street* (1991)
# «Going Home: Theme from *Local Hero*» – 5:01, Mark Knopfler: *Local Hero* (1983)
# «Darling Pretty» – 4:43, Mark Knopfler: *[[Golden Heart]]* (1996)
# «The Long Road» – 7:17, Mark Knopfler: *Cal* (1984)
# «Why Aye Man» – 4:10, Mark Knopfler: *The Ragpicker's Dream* (2002)
# «Sailing to Philadelphia» – 5:54, Mark Knopfler: *Sailing to Philadelphia* (2000)
# «What It Is» – 4:55, Mark Knopfler: *Sailing to Philadelphia* (2000)
# «The Trawlerman's Song» – 5:00, Mark Knopfler: *Shangri-La* (2004)
# «Boom, Like That» – 5:47, Mark Knopfler: *Shangri-La* (2004)
# «All the Roadrunning» – 4:47, Mark Knopfler: *All the Roadrunning* (2006)

## Eksterne lenker
*
Flaks

**Flaks**, **hell** og **tur** er utfall over forventning som følge av hendelsesforløp en selv ikke har påvirket. Et beslektet begrep er ordet «lykketreff».

Begrepet og fenomenet kan forklares og beskrives fra flere synsvinkler. En rasjonell betraktningsmåte handler om statistikk, sannsynlighet og tilfeldigheter. En kan også forstå fenomenet ved hjelp av psykologi, for eksempel at positive hendelser og utfall utenfor en selv kan oppleves som personlig hell. Et kjent psykologisk fenomen knyttet til flaks er «hell i uhellet». Troen på flaks spiller også en viktig del i folketro og  overtro. En religiøs betraktningsmåte kan handle om skjebne og forutbestemthet, karma og at «en høster som en sår», altså at noen faktisk er heldigere enn andre og at de har fortjent å lykkes. En annen overnaturlig innfallsvinkel til fenomenet er at en kan påvirke sitt eget hell og lykke gjennom spirituelle metoder eller ved å utføre bestemte ritualer.

## Motstykke
Som motstykke til «flaks» har man begrepet «uflaks». Man kan også benytte adjektivet «uheldig» om fraværet av flaks, men substantivet «uhell» er ikke et motstykke til «flaks».

## Se også
*Flax
*Fortuna
*Lykke
*Lykkebringer
*Sannsynlighet
*Skjebne
*Tilfeldighet
*Uflaks

## Referanser
.ad

**.ad** er Andorras nasjonale toppnivådomene (ccTLD) for Internett. Det administreres av Andorra Telecom.

Registrering må godkjennes på forhånd av Oficina de Marques i Patents del Principat d'Andorra (OMPA) *(Kontoret for fyrstedømmet Andorras register for varemerker og patenter)*, og er hovedsakelig forbeholdt innbyggere i Andorra, eller eiere av varemerker med en agent i Andorra, og antall registreringer per person er begrenset.

Registreringer gjøres direkte på andre nivå. Registrering på tredje nivå under subdomenet **.nom.ad** brukes for personlige nettsteder

## Se også
* Landskoder (internett)
* Domenenavn
* Toppnivådomene

## Eksterne lenker
* IANA .ad whois informasjon 
* .ad registreringsenhet 
* Servei de Telecommunications d'Andorra
Stadio delle Alpi

**Stadio delle Alpi** var et fotballstadion som lå utenfor Torino i Nord-Italia. Det huset fotballklubbene Juventus og Torino FC.  Stadionet ble stengt i 2006, og begge klubbene flyttet til Stadio Olimpico. Stadio delle Alpi ble revet i 2008 for å gi plass for det nye Juventus Stadium, som sto ferdig i 2011.

## Historie
Stadionet ble påbegynt i 1988, og sto ferdig i 1990 for VM i fotball dette året. Stadionet ble åpnet den 31. mai 1990 med en kamp mellom et delt Juventus og -lag og FC Porto, hvor kampen endte 4-3 for felleslaget.

Allerede i første seriekamp, mellom Torino og Lazio, viste det seg at stadionet hadde åpenbare mangler.

I 2003 ble  ilagt et forbud mot å spille 5 kamper på stadionet på grunn av vold som oppsto under kampen mot AC Milan den 22. februar.

## Tilskuere
Tilskuerrekorden er på 66,299 tilskuere, satt under andre runde i semifinalen i mesterligaen mellom Juventus og Real Madrid. Under VM i fotball 1990 var det rundt 60,000 tilskuere som så på åttendedelsfinalen mellom Brasil og Argentina, samt semifinalen mellom Vest-Tyskland og England spilt på Stadio delle Alpi.

Stadionet hadde en kapasitet på 67&nbsp;229, og gressmatten målte 105m x 68m. På grunn av løpebaner rundt banen så man relativt dårlig fra tribunene, noe som har gitt seg utslag i lave besøkstall. Juventus har typisk gjennomsnittlige besøkstall på ca. 20&nbsp;000, noe som er dårlig for en av Italias beste klubber. For eksempel, under hjemmekampen mot Sampdoria i Coppa Italia i 2001/02-sesongen, bare 237 tilskuere var tilstede.

## Referanser
Giovanni Agnelli (1866–1945)

**Giovanni Agnelli** (1866–1945) var en italiensk offiser, politiker og industrileder.  

Han var en av stifterne av bilprodusenten Fiat, og en av de ledende figurene i italiensk industri i første halvdel av 1900-tallet.

Han gikk på en militærskole i Modena, men ga seg i 1892. I 1899 investerte han i etableringen av Fiat. Der ble Agnelli administrerende direktør i 1902 og etter å ha kjøpt seg opp til stor aksjemajoritet, styreformann i 1920.  Under den første verdenskrig leverte han til krigsmaskineriet samt investerte i transatlantisk transport  sammen med Riccardo Gualino (1879–1964). Agnelli støttet Benito Mussolini som i 1923 ga ham en plass i senatet. Med Gualino investerte han i La Stampa, men samarbeidet endte i 1926.  I 1927 etablerte han investerings-selskapet IFI (i dag Exor), et slags holdingselskap for hans og Agnelli-familiens varierte eierskap.

Sønnen Edoardo (1892–1935) ble en viktig Fiat-aktør og president i Juventus. Før sin død i 1945 fikk Giovanni avtalt at firmaet etterhvert skulle ledes av Edoardos sønn Giovanni Agnelli (1921–2003).

Mussolini a Torino nel 1932 con Giovanni Agnelli.JPG | Mussolini til venstre for Agnelli, på besøk hos Fiat-arbeiderne i Lingotto den 24. oktober 1932


## Referanser
VM i skiflyging 2006

**[[VM i skiflyging|Verdensmesterskapet i skiflyging]] 2006** ble arrangert i Bad Mitterndorf, Østerrike fra 12. til 15. januar 2006. Mesterskapet ble avviklet med trening og kvalifisering torsdag 12. januar, to individuelle renndager med to omganger hver 13. og 14. januar, og lagkonkurranse søndag 15. januar.

Tommy Ingebrigtsen fikk flest poeng i kvalifiseringen, mens Roar Ljøkelsøy hoppet lengst med 205,5 meter. Norges eneste vinner av et verdenscuprenn denne sesongen, Lars Bystøl, ble ikke tatt ut. Italia stilte ikke i mesterskapet, mens Japan stilte med et B-lag og fikk ingen med videre fra kvalifiseringen.

## Bakken
Kulm hadde K-punkt 185 meter og bakkestørrelse 200 meter. Bakkerekorden var 214 meter, satt av Sven Hannawald (Tyskland) 31. januar 2003.

## Resultater
### Individuelt

### Lagkonkurranse

## Kilder
*FIS: Resultater
Tamzin Outhwaite

**Tamzin Outhwaite** (født 5. november 1970) er en engelsk skuespiller. Hun er født i Essex i England og var med i teaterkompaniet Stagestruck som tenåring. Da hun var 16 år reiste hun til London for å studere dans og drama ved London Studio Centre.

Etter studiene fikk Outhwaite flere roller på teaterscenen, blant annet i *[[Grease (musikal)|Grease]]* og *[[Oliver!]]*, og gjesteroller i TV-seriene *[[The Bill]]* og *[[Men Behaving Badly]]*. I 1998 fikk hun en større rolle i såpeoperaen *[[EastEnders]]* og ble rikskjendis.

Outhwaite forlot *EastEnders* i 2002 og gikk rett inn i hovedrollen som «Jo» i kriminalserien *[[Red Cap]]*. Da serien ble innstilt i 2004 ble Outhwaite tildelt store gjesteroller i flere dramaserier, inkludert *Hustle*, *Final Demand* og *Frances Tuesday*. Hun inngikk en reklameavtale med kosmetikkselskapet Avon verdt én million pund og var modell for Debenhams.

I 2005 fikk hun en rolle i dramaserien *Walk Away and I Stumble* og hovedrollen i Hollywood-filmen *[[7 Seconds]]* sammen med Wesley Snipes.

## Referanser


## Eksterne lenker
*
Mors

**Mors** kan være:
*Mors (latin) betyr død.
*Mors (mytologi), personifisering av døden i romersk mytologi og litteratur, også kjent som Letum.
*Mors (øy), en øy i Limfjorden, Danmark.
Denominazione di origine controllata

***Denominazione di origine controllata*** er en italiensk kvalitetsbetegnelse for vin og matvareprodukter.

Det finnes to nivåer:
* DOC — Denominazione di origine controllata
* DOCG — Denominazione di origine controllata e garantita

Begge nivåer krever at produksjonen skjer i et angitt geografisk område, ved hjelp av klart definerte metoder, og at kvalitet tilfredsstiller en streng standard.

DOCG-områder er små lommer inne i DOC-områder, og betegnelsen garanterer fremragende produkter, som har vært gjenstand for enda strengere kvalitetskrav enn produkter fra DOC-området.

Behovet for DOCG-klassifiseringen oppsto ved at mange i den italienske vin- og matvareproduksjonen mente at DOC-klassifiseringen var for lett å oppnå. Et nytt og langt strengere system ble opprettet som følge av dette.

En av forskjellene mellom DOC- og DOCG-klassifisert vin er at sistnevnte alltid blir analysert og prøvesmakt av offentlig lisensierte vineksperter før den blir tappet på flasker. For å forhindre juks blir all DOCG-vin utstyrt med et nummerert segl fra myndighetene over flaskens topp eller korken.

Det har i en tid vært diskutert i Italia om det skulle innføres en enda strengere kvalitetsklassifisering enn DOCG. Dersom dette skjer, vil sannsynligvis kun de aller beste enkeltvinmarkene i Barolo oppnå en slik anerkjennelse.
DOC

Akronymet **DOC** benyttes i flere land som en kvalitetsklassifikasjon av vin:
* Om italiensk vin: Denominazione di Origine Controllata
* Om spansk vin: Denominacino de Origen Calificada og Denominación de Origen Controlada
* Om portugisisk vin: Denominacão de Origem Controlada

* DOC – ICAOs kode for Norsk Luftambulanse
* DOC – ett mål på det totale organiske karboninnholdet i vann i løst form
* DOC (4-klor-2,5-dimetoxiamfetamin) – et psykedelisk stoff i amfetamingruppen
* .doc – en filnavnendelse som blant annet blir brukt av programvaren Microsoft Word
.sj

**.sj** er Svalbard og Jan Mayens nasjonale toppnivådomene (ccTLD) for Internett.

Domenet administreres av UNINETT Norid. Det brukes ikke for registrering, men Norid har reservert det for eventuell fremtidig bruk. Brukere med tilknytning til Svalbard og Jan Mayen henvises til .no-domenet, ettersom øyene er norsk territorium.

## Se også
* Domenenavn
* Landskoder (internett)
* Toppnivådomene

## Eksterne lenker
* Norid Toppnivådomenet .sj
* IANA .sj whois informasjon 
* Nåværende Norid policy for .bv og .sj
U.S. Navy Marine Mammal Program

**U.S. Navy Marine Mammal Program** (**NMMP**) er et prosjekt i den amerikanske marinen som forsker på militær bruk av marine pattedyr &ndash; særlig tumler (*Tursiops truncatus*) og californiasjøløve (*Zalophus californianus*) &ndash; og trener dyrene til å utføre oppgaver som beskyttelse av skip og havner, påvisning og uskadeliggjøring av miner og gjenfinnelse av mistet utstyr. Prosjektet har hovedkvarter i San Diego, California, der dyrene trenes kontinuerlig. NMMP-dyr har deployert til krigssoner ved flere anledninger, blant annet under Vietnamkrigen og Gulfkrigen.

## Eksterne lenker
* 
* NMMP offisielt nettsted
* Space and Naval Warfare Systems Center San Diego&nbsp;&ndash; Marinens forskningsavdeling som huser NMMP
* The Dolphins of War&nbsp;&ndash; informasjon om militær bruk av delfiner
Keratin

**Keratin** er et fiberdannende protein, som er rikt på cystein. Stoffet utgjør hoveddelen av:

* hår og pels
* skjell
* fjær
* fuglenebb
* klør (omfattende negler og hover)
* dyrs horn
* barder
* tannemaljen

Keratinmolekyler er skrueformede og fiberaktige. De snor seg om hverandre og danner på den måten tråder, som kalles hornfilamenter. Disse proteinene inneholder en høy prosentandel av svovelholdige aminosyrer, som nevnt mest cystein, som danner disulfidbindinger mellom de enkelte molekyler. Det skaper en temmelig stiv, men likevel bøyelig struktur.

Når noe *keratiniserer*, blir det forhornet. Det gjelder f.eks. hudceller → overhud, hårsekker → hår, neglebånd → negler og horn → horn.

## Kilder
*